Džuzur al-Álam

Džuzur al-Álam je súostrovie, skupina umelo budovaných ostrovov nachádzajúcich sa v Perzskom zálive 4 kilometre od pobrežia Dubaja. Po plánovanom dokončení v roku 2009 malo súostrovie obsahovať 250 - 300 ostrovov, ktoré budú usporiadané do tvaru všetkých svetových kontinentov. Náklady na vybudovanie tohto projektu, ktorý je inšpirovaný iným umelo vybudovaným súostrovím nachádzajúcim sa rovnako v Dubaji - Palm Islands, sa odhadujú na 1,8 miliardy dolárov. Investorom je firma Nakheel Properties.

 Charakteristika projektu 
Veľkosť jednotlivých ostrovov je plánovaná na 23 226 m² až 83 613 m², od seba budú oddelené vždy 50 až 100 metrami vody. Celé súostrovie bude na dĺžku merať 9 km a na šírku potom 6 km. Medzi ostrovmi nie sú plánované žiadne mosty, jediným spôsobom dopravy bude loď alebo helikoptéra. Cena predávaných ostrovov bude začínať na 6,85 miliónoch dolárov, v priemere sa však bude pohybovať okolo 25 miliónov.

 Vývoj výstavby 
V novembri 2009 sa prejavili ťažkosti vyplývajúce z globálneho ekonomického prepadu. Práca sa na ostrovoch úplne zastavila. Jediné, čo sa ešte dokončilo, sú vlnolamy a z 300 ostrovov je zastavaný len jeden modelový.Aj na Megalomansky Svet v Dubaji padla krízy. Dokazujú to zábery z vesmíru, idnes.cz, 26. 11. 2009 Ak sa práca na týchto ostrovoch neobnoví a nebude ich konštrukcia posilnená, skĺznu po čase pod hladinu mora a stane sa z nich iba hromada piesku na dne perzského zálivu. Vlnolam okolo súostrovia tento proces spomaľuje a vďaka tomu, že je vytvorený z kamenia, bude aj po poklese piesočných ostrovov chrániť okolité lode pred nebezpečenstvom.

 Referencie 

 Pozri aj 
 Palm Islands
 Dubaj

 Iné projekty 

 Externé odkazy 
 Welcome to The World  - Oficiálna stránka projektu (anglicky)
 Propagačné video "The World" 
 Satelitný pohľad na rozostavané súostrovia - na wikimapia
 Ako by mohol vyzerať jeden z ostrovov po dokončení (obrázok). A toto je pravdepodobne ten istý ostrov videný zo satelitu na Google maps.
 Ako by malo súostrovie vyzerať po dokončení

 Zdroj 

Kategória:Umelé ostrovy
Kategória:Geografia Spojených arabských emirátov
Kategória:Dubaj (mesto)
Kategória:Perzský záliv
Kategória:Ostrovy Indického oceánu